CELEX: 62016TN0636
Language: el
Date: 2016-09-05 00:00:00
Title: Υπόθεση T-636/16: Προσφυγή της 5ης Σεπτεμβρίου 2016 — Starbucks και Starbucks Manufacturing Emea κατά Επιτροπής

12.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 462/25
            
         Προσφυγή της 5ης Σεπτεμβρίου 2016 — Starbucks και Starbucks Manufacturing Emea κατά Επιτροπής
   (Υπόθεση T-636/16)
   (2016/C 462/32)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες: Starbucks Corp. (Σιάτλ, Ουάσινγκτον, Ηνωμένες Πολιτείες) και Starbucks Manufacturing Emea BV (Άμστερνταμ, Κάτω Χώρες) (εκπρόσωποι: S. Verschuur, M. Petite και M-A. Stroungi, δικηγόροι)
   
      Καθής: Ευρωπαϊκή Επιτροπή
   
      Αιτήματα
   
   Οι προσφεύγουσες ζητούν από το Γενικό Δικαστήριο:
   
               —
            
            
               να ακυρώσει τα άρθρα 1 έως 4 της αποφάσεως της Επιτροπής της 21ης Οκτωβρίου 2015 σχετικά με την κρατική ενίσχυση SA.38374 (2014/C πρώην 2014/NN) την οποία έθεσαν σε εφαρμογή οι Κάτω Χώρες υπέρ της Starbucks (προσβαλλόμενη απόφαση)·
            
         
               —
            
            
               επικουρικώς, να ακυρώσει το άρθρο 2, παράγραφος 1, της προσβαλλομένης αποφάσεως· και
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής τους, οι προσφεύγουσες προβάλλουν τρεις λόγους ακυρώσεως.
   
               1.
            
            
               Ο πρώτος λόγος αντλείται από παράβαση του άρθρου 107, παράγραφος 1, ΣΛΕΕ, καθόσον η Επιτροπή υπέπεσε σε ουσιώδες νομικό σφάλμα και πρόδηλη πλάνη εκτιμήσεως κατά την ερμηνεία και εφαρμογή του πλαισίου αναφοράς στην οποία προέβη προκειμένου να διαπιστώσει αν η προαπόφαση για ενδοομιλική τιμολόγηση παρέχει επιλεκτικό πλεονέκτημα.
            
         
               2.
            
            
               Ο δεύτερος λόγος αντλείται από παράβαση του άρθρου 107, παράγραφος 1, ΣΛΕΕ, καθόσον η Επιτροπή εσφαλμένως έκρινε ότι η προαπόφαση για ενδοομιλική τιμολόγηση παρείχε πλεονέκτημα και, με τον τρόπο αυτό, υπέπεσε σε πρόδηλη πλάνη περί τα πράγματα και πρόδηλη πλάνη εκτιμήσεως, μη προβαίνοντας σε επιμελή και αμερόληπτη εξέταση και παραθέτοντας μη προσήκουσα αιτιολογία.
            
         
               3.
            
            
               Ο τρίτος λόγος αντλείται από παράβαση του άρθρου 16 του κανονισμού του Συμβουλίου (ΕΕ) 2015/1589 (1), καθόσον η Επιτροπή αποτίμησε εσφαλμένως την εικαζόμενη ενίσχυση και, με τον τρόπο αυτό, υπέπεσε σε ουσιώδες νομικό σφάλμα και πρόδηλη πλάνη εκτιμήσεως.
            
         
      (1)  Κανονισμός (ΕΕ) 2015/1589 του Συμβουλίου, της 13ης Ιουλίου 2015, περί λεπτομερών κανόνων για την εφαρμογή του άρθρου 108 της Συνθήκης για τη λειτουργία της Ευρωπαϊκής Ένωσης (ΕΕ L 248 της 24.9.2015, σ. 9).